กฎกระทรวงกฎกระทรวงฉบับที่๒ (พ.ศ. ๒๕๐๔)ออกตามความในพระราชบัญญัติพลังงานปรมาณูเพื่อสันติพ.ศ.๒๕๐๔--------------- อาศัยอำนาจตามมาตรา๔ (๓) และ (๔) กับมาตรา ๒๔ แห่งพระราชบัญญัติพลังงานปรมาณูเพื่อสันติ พ.ศ. ๒๕๐๔นายกรัฐมนตรีออกกฎกระทรวงไว้ดังต่อไปนี้ ข้อ๑ ผู้ใดประสงค์จะผลิตมีไว้ในครอบครอง หรือใช้วัสดุนิวเคลียร์พิเศษพลังงานปรมาณู วัสดุพลอยได้หรือวัสดุต้นกำลังซึ่งพ้นจากสภาพที่เป็นอยู่ตามธรรมชาติในทางเคมี ให้ยื่นคำขออนุญาตต่อพนักงานเจ้าหน้าที่ ณสำนักงานพลังงานปรมาณูเพื่อสันติโดยใช้แบบ พ.ป.ส. ๑ ท้ายกฎกระทรวงนี้ ข้อ๒ ผู้ใดประสงค์จะกระทำด้วยประการใดๆ แก่วัสดุต้นกำลังให้พ้นจากสภาพที่เป็นอยู่ตามธรรมชาติในทางเคมีให้ยื่นคำขออนุญาตต่อพนักงานเจ้าหน้าที่ ณ สำนักงานพลังงานปรมาณูเพื่อสันติ โดยใช้แบบ พ.ป.ส. ๒ ท้ายกฎกระทรวงนี้ ข้อ๓ผู้ใดประสงค์จะนำหรือส่งออกนอกราชอาณาจักร นำหรือสั่งเข้ามาในราชอาณาจักรซึ่งวัสดุนิวเคลียร์พิเศษวัสดุพลอยได้หรือวัสดุต้นกำลังให้ยื่นคำขออนุญาตต่อพนักงานพลังงานเจ้าหน้าที่ ณ สำนักงานปรมาณูเพื่อสันติโดยใช้แบบ พ.ป.ส. ๓ ท้ายกฎกระทรวงนี้ ข้อ๔ ผู้ขออนุญาตตามข้อ ๑ ข้อ ๒หรือข้อ ๓ ต้องมีผู้รับผิดชอบดำเนินการทางด้านเทคนิคในเรื่องรังสีมีเครื่องมือตรวจวัดรังสีและมีเครื่องใช้อันจำเป็นต้องมี เพื่อระงับหรือป้องกันอันตรายจากรังสีซึ่งอาจมีแก่บุคคลหรือทรัพย์สินหรือเพื่อคุ้มครองอนามัยของบุคคล ทั้งนี้ตามที่คณะกรรมการเห็นสมควร ข้อ๕ผู้รับอนุญาตต้องอบรมบุคคลที่ทำงานในบริเวณรังสีให้เข้าใจ และทราบถึงอันตรายและวิธีป้องกันอันตรายจากรังสี ข้อ๖ผู้รับอนุญาตต้องระมัดระวังในการปฏิบัติการตามที่ได้รับอนุญาตมิให้บุคคลที่ทำงานในบริเวณรังสีได้รับรังสีเกินกำหนดอย่างใดอย่างหนึ่งดังต่อไปนี้ (๑)ศีรษะและลำตัว ลูกตา อวัยวะสร้างโลหิตอวัยวะสืบพันธุ์ หรือตลอดทั้งร่างกาย ก.๕ x ( อายุ - ๑๘ ) เรม การนับอายุ เศษของปีให้ปัดทิ้ง หรือ ข.๓ เรม ในขณะใดขณะหนึ่งหรือภายในระยะเวลา ๙๐ วันติดต่อกัน (๒)แขนหรือขา ๒๐ เรม ในขณะใดขณะหนึ่ง หรือภายในระยะเวลา ๙๐ วันติดต่อกัน (๓)ผิวหนัง ๘ เรม ในขณะใดขณะหนึ่งหรือภายในระยะเวลา ๙๐ วันติดต่อกัน ข้อ๗ผู้รับอนุญาตต้องระมัดระวังในการปฏิบัติการตามที่ได้รับอนุญาตมิให้บุคคลซึ่งอาจได้รับรังสีได้นอกบริเวรรังสีได้รับรังสีมีปริมาณเกินร้อยละ๑๐ ของปริมาณรังสีที่กำหนดไว้ในข้อ ๒ ข้อ๘ ผู้รับอนุญาตต้องทำเครื่องหมายแสดงบริเวณรังสีตามแบบท้ายกฎกระทรวงนี้ติดไว้ที่บริเวณรังสีเพื่อให้บุคคลในบริเวณรังสีและนอกบริเวณรังสีเห็นได้ชัดเจน ข้อ๙ผู้รับอนุญาตต้องทำรายการแสดงปริมาณของวัสดุที่มีไว้ในครอบครองว่าได้เพิ่มขึ้นหรือลดลงเท่าใดรวมทั้งเหตุแห่งการเพิ่มและการลดนั้นด้วย ยื่นต่อคณะกรรมการเมื่อครบ ๖๐ วัน นับแต่วันที่ได้รับอนุญาต และทุกระยะเวลา๖๐ วันต่อ ๆ ไป และเมื่อพบว่าวัสดุสูญหายไปหรือเกิดรั่วไหลออกจากบริเวณรังสีให้รายงานต่อพนักงานเจ้าหน้าที่ ณ สำนักงานพลังงานปรมาณูเพื่อสันติทันที ข้อ๑๐ ผู้รับอนุญาตต้องเก็บรักษาวัสดุไว้ณ สถานที่ที่ได้รับอนุญาต จะย้ายสถานที่เก็บรักษามิได้เว้นแต่จะได้รับอนุญาตเป็นหนังสือจากคณะกรรมการ ข้อ๑๑การทิ้งหรือขจัดวัสดุกัมมันตรังสี ผู้รับอนุญาตต้องปฏิบัติตามวิธีการที่คณะกรรมการให้ความเห็นชอบเป็นหนังสือ ให้ไว้ณ วันที่ ๑๐ กรกฎาคม พ.ศ. ๒๕๐๔ จอมพล ส.ธนะรัชต์ นายกรัฐมนตรี[ดูข้อมูลจากภาพกฎหมาย]---------------------------------------------------------------------------------------------------------หมายเหตุ:-เหตุผลในการประกาศใช้กฎกระทรวงฉบับนี้ คือ โดยที่มีความจำเป็นที่จะต้องกำหนดเงื่อนไขและวิธีการขอรับใบอนุญาตทำการผลิตมีไว้ในครอบครอง หรือใช้ นำหรือส่งออกนอกราชอาณาจักรนำหรือสั่งเข้ามาในราชอาณาจักรซึ่งวัสดุนิวเคลียร์พิเศษ พลังงานปรมาณูวัสดุพลอยได้ หรือวัสดุต้นกำลัง หรือกระทำด้วยประการใด ๆแก่วัสดุต้นกำลังให้พ้นจากสภาพที่เป็นอยู่ตามธรรมชาติในทางเคมีและมีความจำเป็นที่จะต้องกำหนดเงื่อนไขให้ผู้รับใบอนุญาตปฏิบัติเพื่อประโยชน์ความปลอดภัยจึงต้องมีกฎกระทรวงว่าด้วยการนี้[รก.๒๕๐๔/๕๘/๗๐๘/๑๘ กรกฎาคม ๒๕๐๔]